Kommissionens forordning (EF) nr. 327/2002

af 21. februar 2002

om ændring af forordning (EF) nr. 2316/1999 om gennemførelsesbestemmelser til Rådets forordning (EF) nr. 1251/1999 om indførelse af en støtteordning for producenter af visse markafgrøder

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1251/1999 af 17. maj 1999 om indførelse af en støtteordning for producenter af visse markafgrøder(1), senest ændret ved forordning (EF) nr. 1038/2001(2), særlig artikel 9, og

ud fra følgende betragtninger:

(1) I Kommissionens forordning (EF) nr. 2316/1999(3), senest ændret ved forordning (EF) nr. 1157/2001(4), er der fastsat gennemførelsesbestemmelser til forordning (EF) nr. 1251/1999 for så vidt angår betingelserne for ydelse af arealstøtte for visse markafgrøder.

(2) I artikel 5a, stk. 2, i forordning (EF) nr. 1251/1999 er det fastsat, at medlemsstaterne kontrollerer mindst 30 % af de arealer, for hvilke der søges om støtte for hamp bestemt til fiberproduktion, og 20 %, hvis der er en ordning med forhåndsgodkendelse for denne afgrøde. På grundlag af erfaringen i produktionsåret 2001/02 er det, ud over hvad der allerede er fastsat i forordning (EF) nr. 2316/1999, nødvendigt at anføre kravene til denne kontrol.

(3) For sammenhængens og forenklingens skyld bør der ske en ophævelse af de særlige bestemmelser om anvendelse af rapsfrø, der er fremstillet af frø, der er produceret på samme bedrift.

(4) Kommissionens forordning (EØF) nr. 3887/92 om 23. december 1992 om gennemførelsesbestemmelser for det integrerede system for forvaltning og kontrol af visse EF-støtteordninger(5), senest ændret ved forordning (EF) nr. 2721/2000(6), blev kodificeret og erstattet med forordning (EF) nr. 2419/2001(7), ændret ved forordning (EF) nr. 2550/2001(8). I denne forbindelse blev det aftalt at overføre de særlige bestemmelser om definitionen på fastslået areal til gennemførelsesbestemmelserne for de pågældende ordninger.

(5) I Kommissionens forordning (EF) nr. 1/2002 om gennemførelsesbestemmelser til Rådets forordning (EF) nr. 1259/1999 for så vidt angår den forenklede ordning for betalinger til landbrugere under visse støtteordninger(9) er der fastsat en forenklet ordning for visse producenter. I nævnte forordning er det fastsat, at de særlige ansøgninger for denne ordning tages i betragtning ved beregningen af en eventuel overskridelse af basisarealet og ved beregningen af en overskridelse af referenceudbyttet som omhandlet i artikel 3, stk. 7, i forordning (EF) nr. 1251/1999.

(6) Arealstøtten udbetales kun mod, at den pågældende producent udtager en del af sin bedrifts areal. For at sikre denne ordnings effektivitet bør al landbrugsudnyttelse af jord, der er udtaget af produktion, udelukkes.

(7) Østrig har meddelt en ny betegnelse på visse områder, der har ret til supplement til støtten for hård hvede.

(8) Efter ansøgninger fra Italien, Nederlandene og Det Forenede Kongerige bør basisarealerne fastsættes i overensstemmelse med de respektive medlemsstaters regionaliseringsplan, dog uden at det samlede basisareal ændres.

(9) I forbindelse med Rådets forordning (EF) nr. 1017/94 af 26. april 1994 om omstilling fra markafgrøder til ekstensiv husdyrproduktion på jorder i Portugal(10), senest ændret ved forordning (EF) nr. 2582/2001(11), er der indgivet ansøgninger om omstilling for 16185 ha. Basisarealet bør derfor tilpasses tilsvarende.

(10) Medlemsstaterne har meddelt resultaterne af analysen af indholdet af tetrahydrocannabinol i de hampesorter, der blev sået i 2001. Der bør tages hensyn til disse resultater ved udarbejdelsen af listen over de sorter, som der i de næste produktionsår kan udbetales arealstøtte for, og listen over de hampesorter, der midlertidigt er tilladt for produktionsåret 2002/03, og som skal omfattes af supplerende analyser i nævnte produktionsår.

(11) Forordning (EF) nr. 2316/1999 bør derfor ændres.

(12) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

I forordning (EF) nr. 2316/1999 foretages følgende ændringer:

1) Artikel 3, stk. 1, litra c), affattes således: "c) hvor afgrøden passes efter de lokale normer i hvert fald indtil blomstringens/skridningens begyndelse under normale vækstvilkår.

Oliefrø, proteinafgrøder, hørfrø, hør bestemt til fiberproduktion og hård hvede skal desuden under normale vækstvilkår passes efter de lokale normer i hvert fald indtil den 30. juni inden det pågældende produktionsår, medmindre de er blevet høstet ved fuld modenhed inden nævnte dato. Proteinafgrøder må først høstes, når de er grønmodne.

Hamp bestemt til fiberproduktion skal af hensyn til kontrollen som omhandlet i artikel 5a, stk. 2, i forordning (EF) nr. 1251/1999 under normale vækstvilkår passes efter de lokale normer, i hvert fald indtil ti dage efter blomstringens afslutning. En medlemsstat kan dog tillade høst af hamp bestemt til fiberproduktion efter blomstringens begyndelse, men inden ti dage efter blomstringens afslutning, hvis kontrollørerne for hver mark angiver, hvilke repræsentative dele der skal bevares i indtil ti dage efter blomstringens afslutning med henblik på kontrol, efter proceduren i bilag XIII."

2) Artikel 4, stk. 2, litra b), affattes således: "b) frø, som er fremkommet ved høst på den samme bedrift efter såning af certificeret frø af en af sorterne '00'."

3) Artikel 4, stk. 3, udgår.

4) I slutningen af artikel 6, stk. 5, indsættes følgende afsnit: "Fastslås der en forskel mellem den minimumsmængde certificeret frø, som medlemsstaten har fastsat, og den faktisk anvendte mængde, beregnes arealet ved at dividere den samlede mængde certificeret frø, som producenten har godtgjort er anvendt, med den minimumsmængde pr. ha, som medlemsstaten har fastsat for den pågældende producents område. Det således fastlagte areal indgår efter anvendelsen af ovennævnte nedsættelser i beregningen af retten til supplementet eller den særlige støtte."

5) Artikel 7b, stk. 1, sidste afsnit, affattes således: "For de hampesorter bestemt til fiberproduktion, der er anført i punkt 2b) i bilag XII til nærværende forordning, anvendes i produktionsåret 2002/03 procedure B i alle de medlemsstater, hvor de dyrkes."

6) Artikel 19, stk. 3, affattes således: "3. De udtagne arealer må ikke anvendes til nogen anden landbrugsproduktion end dem i artikel 6, stk. 3, i forordning (EF) nr. 1251/1999 eller gøres til genstand for en anden landbrugsmæssig eller indtægtsgivende udnyttelse, der er uforenelig med dyrkning af markafgrøder."

7) Bilag IV affattes som anført i bilag I til nærværende forordning.

8) I bilag VI erstattes oplysningerne i rubrikkerne "Italien", "Nederlandene", "Portugal" og "Det Forenede Kongerige" med oplysningerne i bilag II til nærværende forordning.

9) Bilag VII affattes som angivet i bilag III til nærværende forordning.

10) Bilag XII affattes som angivet i bilag IV til nærværende forordning.

11) Bilag XIII affattes som angivet i bilag V til nærværende forordning.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes fra produktionsåret 2002/03.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 21. februar 2002.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 1.

(2) EFT L 145 af 31.5.2001, s. 16.

(3) EFT L 280 af 30.10.1999, s. 43.

(4) EFT L 157 af 14.6.2001, s. 8.

(5) EFT L 391 af 31.12.1992, s. 36.

(6) EFT L 314 af 14.12.2000, s. 8.

(7) EFT L 327 af 12.12.2001, s. 11.

(8) EFT L 341 af 22.12.2001, s. 105.

(9) EFT L 1 af 3.1.2002, s. 1.

(10) EFT L 112 af 3.5.1994, s. 2.

(11) EFT L 345 af 29.12.2001, s. 5.

BILAG I

"BILAG IV

(Artikel 6, stk. 1, andet afsnit)

OMRÅDER I ØSTRIG, HVOR SUPPLEMENTET FOR HÅRD HVEDE KAN YDES

PANNONIA:

1. Gebiete der Bezirksbauernkammern

2046 Tullnerfeld-Klosterneuburg

2054 Baden

2062 Bruck/Leitha-Schwechat

2089 Baden

2101 Gänserndorf

2241 Hollabrunn

2275 Tullnerfeld-Klosterneuburg

2305 Korneuburg

2321 Mistelbach

2330 Krems/Donau

2364 Gänserndorf

2399 Mistelbach

2402 Mödling

2470 Mistelbach

2500 Hollabrunn

2518 Hollabrunn

2551 Bruck/Leitha-Schwechat

2577 Korneuburg

2585 Tullnerfeld-Klosterneuburg

2623 Wr. Neustadt

2631 Mistelbach

2658 Gänserndorf

2. Gebiete der Bezirksreferate

3018 Neusiedl/See

3026 Eisenstadt

3034 Mattersburg

3042 Oberpullendorf

3. Gebiete der Landwirtschaftskammer

1007 Wien"

BILAG II

">TABELPOSITION>"

BILAG III

"BILAG VII

(Artikel 10, stk. 4)

>PIC FILE= "L_2002051DA.001803.TIF">

>PIC FILE= "L_2002051DA.001901.TIF">"

BILAG IV

"BILAG XII

(Artikel 7a, stk. 1)

SORTER AF HØR OG HAMP BESTEMT TIL FIBERPRODUKTION, DER KAN OMFATTES AF STØTTEORDNINGEN

1. Hørsorter bestemt til fiberproduktion

Adélie

Agatha

Angelin

Argos

Ariane

Aurore

Belinka

Ceasar Augustus

Diane

Diva

Electra

Elise

Escalina

Evelin

Exel

Hermes

Ilona

Laura

Liflax

Liviola

Marina

Marylin

Nike

Opaline

Rosalin

Venus

Veralin

Viking

Viola

2a. Hampesorter bestemt til fiberproduktion

Carmagnola

Beniko

Cs

Delta-Ilosa

Delta 405

Dioica 88

Epsilon 68

Fedora 17

Fédrina 74

Felina 32

Felina 34 - Félina 34

Ferimon - Férimon

Fibranova

Fibrimon 24

Fibrimon 56

Futura

Futura 75

Juso 14

Santhica 23

Uso 31

2b. Hampesorter bestemt til fiberproduktion, tilladt for produktionsåret 2002/03

Bialobrzeskie

Fasamo

Fedora 19

Santhica 27"

BILAG V

"BILAG XIII

(Artikel 7b, stk. 1)

FÆLLESSKABSMETODE TIL KVANTITATIV BESTEMMELSE AF Δ9-THC I HAMPESORTER

1. Formål og anvendelsesområde

Metoden anvendes til at bestemme indholdet af Δ9-tetrahydrocannabinol (THC) i hampesorter (Cannabis sativa L.). Der anvendes enten procedure A eller B som beskrevet nedenfor.

Metoden er baseret på kvantitativ bestemmelse ved gaschromatografi (GLC) af Δ9-THC efter ekstraktion med et opløsningsmiddel.

1.1. Procedure A

Procedure A anvendes til at konstatere de produktionsresultater, der er fastsat i artikel 5a, stk. 2, i forordning (EF) nr. 1251/1999.

1.2. Procedure B

Procedure B anvendes i de tilfælde, der er nævnt i artikel 7b, stk. 1, tredje afsnit, i nærværende forordning, for at kontrollere overholdelsen af de i artikel 5a, stk. 1, andet afsnit, i forordning (EF) nr. 1251/1999 fastsatte betingelser for optagelse på listen over sorter af hamp bestemt til fiberproduktion, der er berettigede til arealstøtte fra produktionsåret 2001/02.

2. Prøveudtagning

Hvis en medlemsstat benytter muligheden i artikel 3, stk. 1, litra c), tredje led, skal mindst tre særskilte dele af marken, der udgør mindst 4000 planter, bevares på marken efter instruks fra kontrolløren for at muliggøre en prøveudtagning indtil 10 dage efter blomstringens afslutning.

2.1. Prøver

- Procedure A: Af en population af en given hampesort udtages en del på 30 cm, der indeholder mindst én hunblomsterstand for hver udvalgt plante. Prøven udtages i dagens løb i en periode fra 20 dage efter begyndelsen til 10 dage efter slutningen af blomstringen efter en systematisk fremgangsmåde, der giver en repræsentativ indsamling på marken, bortset fra kanterne.

Medlemsstaten kan tillade, at prøven udtages i perioden mellem blomstringens begyndelse og 20 dage efter dens begyndelse, hvis det for hver dyrket sort påses, at der udtages andre repræsentative prøver efter ovenstående regler i perioden fra 20 dage efter blomstringens begyndelse til 10 dage efter dens afslutning.

- Procedure B: Af en population af en given hampesort udtages den øverste tredjedel af hver plante, der er udvalgt. Prøven udtages i dagens løb i en periode på 10 dage efter slutningen af blomstringen efter en systematisk fremgangsmåde, der giver en repræsentativ indsamling på marken, bortset fra kanterne. Hvis det drejer sig om en tvebohampesort, udtages der kun prøver af hunplanterne.

2.2. Prøvens størrelse

- Procedure A: For hver mark består prøven af en prøveudtagning fra 50 planter.

- Procedure B: For hver mark består prøven af en prøveudtagning fra 200 planter.

Hver prøve anbringes, uden at den sammenpresses, i en lærreds- eller papirpose, som derefter sendes til analyselaboratoriet.

Medlemsstaten kan fastsætte, at der med henblik på en eventuel kontrolanalyse udtages en anden prøve, som opbevares enten hos producenten eller hos analyseorganet.

2.3. Tørring og oplagring af prøven

Tørring af prøverne skal påbegyndes så hurtigt som muligt og under alle omstændigheder inden 48 timer ved enhver metode, der anvender en temperatur på under 70 °C. Prøverne tørres, indtil der opnås en konstant vægt og et vandindhold på mellem 8 % og 13 %.

De tørrede prøver opbevares, uden at de sammenpresses, mørkt og ved en temperatur på under 25 °C.

3. Analyse af THC-indholdet

3.1. Tilberedning af analyseprøven

De tørrede prøver befries for stængler og frø på over 2 mm.

De tørrede prøver knuses til halvfint pulver (sigte med en maskestørrelse på 1 mm).

Pulveret opbevares tørt, mørkt og ved en temperatur på under 25 °C i højst 10 uger.

3.2. Reagenser, ekstraktionsopløsning

Reagenser

- Δ9-tetrahydrocannabinol, chromatografisk rent

- squalan, chromatografisk rent som intern standard

Ekstraktionsopløsning

- 35 mg squalan pr. 100 ml hexan.

3.3. Ekstraktion af Δ9-THC

Af analyseprøven afvejes 100 mg, som anbringes i et centrifugeringsrør. Der tilsættes 5 ml af ekstraktionsopløsningen med den interne standard.

Det hele nedsænkes 20 minutter i et ultralydbad. Der centrifugeres i 5 minutter ved 3000 omdrejninger/minut, og den ovenpå flydende THC-opløsning udtages. Den indsprøjtes i chromatografen, og den kvantitative bestemmelse gennemføres.

3.4. Gaschromatografi

a) apparatur

- gaschromatograf med flammeionisationsdetektor og injektor med/uden split

- kolonne, der sikrer en god udskillelse af cannabinoiderne, f.eks. en glaskolonne med en længde på 25 m og en diameter på 0,22 mm, imprægneret af en apolær fase af 5 % phenylmethylsiloxantype

b) Kalibreringsopløsninger

Mindst tre værdier ved procedure A og fem værdier ved procedure B, som skal omfatte værdierne 0,04 og 0,50 mg pr. ml Δ9-THC-ekstraktionsopløsning.

c) apparatstillinger

>TABELPOSITION>

d) indsprøjtet volumen: 1 μl.

4. Prøveresultater

Resultatet angives med to decimaler i g Δ9-THC pr. 100 g analyseprøve, tørret til konstant vægt. Tolerancen på resultatet er 0,03 g/100 g.

- Procedure A: Resultatet svarer til bestemmelsen pr. analyseprøve.

I tilfælde af at det således opnåede resultat er højere end den i artikel 5a, stk. 1, andet afsnit, i forordning (EF) nr. 1251/1999 fastsatte grænse, foretages en anden bestemmelse af hver analyseprøve, og resultatet svarer til gennemsnittet af disse to bestemmelser.

- Procedure B: Resultatet svarer til gennemsnittet af to bestemmelser pr. analyseprøve."